CELEX: 62008CN0393
Language: sk
Date: 2008-05-21 00:00:00
Title: Vec C-393/08: Návrh na začatie prejudiciálneho konania, ktorý podal Tribunale Amministrativo Regionale del Lazio (Taliansko) 10. septembra 2008 – Emanuela Sbarigia/Azienda USL RM/A, Comune di Roma, Assiprofar – Associazione Sindacale Proprietari Farmacia a Ordine dei Farmacisti della Provincia di Roma

8.11.2008   
            
            
               SK
            
            
               Úradný vestník Európskej únie
            
            
               C 285/28
            
         Návrh na začatie prejudiciálneho konania, ktorý podal Tribunale Amministrativo Regionale del Lazio (Taliansko) 10. septembra 2008 – Emanuela Sbarigia/Azienda USL RM/A, Comune di Roma, Assiprofar – Associazione Sindacale Proprietari Farmacia a Ordine dei Farmacisti della Provincia di Roma
   (Vec C-393/08)
   (2008/C 285/46)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Tribunale Amministrativo Regionale del Lazio
   Účastníci konania pred vnútroštátnym súdom
   
      Žalobkyňa: Emanuela Sbarigia
   
      Žalovaní: Azienda USL RM/A, Comune di Roma, Assiprofar – Associazione Sindacale Proprietari Farmacia a Ordine dei Farmacisti della Provincia di Roma
   Prejudiciálne otázky
   
               1.
            
            
               Je zlučiteľné so zásadami Spoločenstva o ochrane voľnej hospodárskej súťaže a slobodnom poskytovaní služieb, ktoré sú okrem iného stanovené v článkoch 49, 81, 82, 83, 84, 85, 86 Zmluvy ES, podrobenie lekární vyššie uvedeným zákazom možnosti vzdať sa dovolenky a zákazom možnosti ponechať ich otvorené aj nad hranicu maximálnej prevádzkovej doby, ktorá je v súčasnosti stanovená vo vyššie uvedených ustanoveniach L.R. Lazio č. 26/2002, a podrobenie lekární v zmysle článku 10 ods. 2 tohto L.R., v prípade žiadosti o udelenie výnimky z uvedených zákazov v Comune di Roma, predchádzajúcemu diskrečnému posúdeniu osobitosti umiestnenia v mestskej oblasti žiadajúcich lekární správnym orgánom (ktoré je uskutočnené na základe dohody s orgánmi a organizáciami stanovenými v tomto článku)?
            
         
               2.
            
            
               Je zlučiteľné s článkami 152 a 153 Zmluvy o Európskej únii podriadenie verejnej lekárenskej služby, hoci je zameraná na ochranu zdravia spotrebiteľov, obmedzeniam alebo zákazom stanoveným v L.R. č. 26/2002, ktoré sa týkajú možnosti rozšíriť denné, týždenné a ročné obdobie prevádzkovej doby jednotlivých lekární?